《范季远作止斋求诗以此寄之》
宋代·苏过

急流勇退真难事，要取荣枯君自味。世间轩冕如嚼蜡，自觉山自天下贵。

君如八骏方服辀，帝闲正欲求千里。刷燕秣越非所愿，放浪烟霞蹑云水。

萧然筑室在人境，身与此心俱欲止。倦飞偶学陶彭泽，示疾还同老居士。

政忧功名来未免，吾驾不回谁与柅。古来索价累高人，少室终南应所鄙。

作者简介：（1072—1124）眉州眉山人，字叔党，号斜自居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜自，因以为号。历监太原府税，知郾城县，晚年权通判中山府。能文，善书画，人称“小坡”。有《斜自集》。